《三弟手植瓢材且有诗予亦戏作》
金朝·刘从益

为爱胡卢手自栽，弱条柔蔓渐萦回。素花飘后初成实，碧荫浓时可数枚。

试问老禅藤缴去，何如游子杖挑来。早知瓠落终无用，只合江湖养不才。

作者简介：应州浑源人，字云卿。精于经学。卫绍王大安元年进士。累官监察御史，坐与当路辨曲直，得罪去。起为叶县令，修学励俗，请减岁课一万石。召授应奉翰林文字。卒年四十四。有《蓬门集》。